text: Dramatik på tankstation i Esbjerg
  20 januar 2010 kl. 09.23
  Tingene udviklede sig meget dramatisk på Shell-tanken på Stormgade i Esbjerg, da en mand tirsdag var i færd med at fylde benzin på en bil uden nummerplader.
  Da tankens personale opdager, at bilen - en metalblå Toyota Previa - er uden plader, prøver de at standse manden. Men han smider benzinslangen fra sig, kaster sig ind i sin bil og kører fra stedet, selv om en tankpasser griber fat i ham gennem bilens vindue og prøver at holde ham tilbage.
   
  
  Ramte benzinstander
  Alt går så stærkt, at bilen på vej ud af tanken rammer en benzinstander og får skader på venstre fordør.
  Manden beskrives som 35-40 år og dansk af udseende med kort brunt hår. Han havde en beige dynejakke med hætte og sorte joggingbukser på.
  